लेख में आगे लिखा गया है कि भारत से चीन की जीडीपी कई गुना अधिक है, हिंद महासागर तक पहुंचने की सैन्य क्षमता है, भारत के पड़ोसी देशों से हमारे अच्छे संबंध हैं, ऐसे में अगर चीन भारत के साथ भूराजनैतिक खेल में शामिल हो जाए तो क्या चीन भारत से मात खा जाएगा? इससे पहले चीन ने बुधवार को जहां नई दिल्ली पर दलाई लामा को अरुणाचल दौरे की अनुमति देकर भारत-चीन संबंधों को गंभीर नुकसान पहुंचाने का आरोप लगाया था, वहीं भारत ने एक बार फिर स्पष्ट किया कि दलाई लामा की यात्रा एक धार्मिक यात्रा है। इसे राजनीतिक रंग देने से बचना चाहिए।